stanford-oval/wikipedia huggingface dataset:
Dawid Murek

| Mitalit | Mitalit | Mitalit |  |
| --- | --- | --- | --- |
|  Dawid Murek |  Dawid Murek |  Dawid Murek |  |
Maa:   Puola
Miesten lentopallo
| MM-kilpailut  | MM-kilpailut  | MM-kilpailut  |  |
|  Hopeaa | Tokio 2006 | Lentopallo |  |
| EM-kilpailut  | EM-kilpailut  | EM-kilpailut  |  |
|  Kultaa | Istanbul 2009 | Lentopallo |  |
Dawid Murek (s. 24. heinäkuuta 1977 Międzyrzecz) on puolalainen lentopalloilija. Hän pelasi kaudella 2012–2013 AZS Częstochowassa ja on edustanut uransa aikana myös muun muassa kreikkalaista Panathinaikosta.
Murek aloitti seurajoukkueuransa Częstochowassa, jossa hän pelasi vuosina 1998–2001. Hän oli tuolloin muun muassa saamassa Puolan liigan hopeaa viimeisellä kaudellaan ennen siirtoa Panathinaikosiin. Murek pelasi Panathinaikosissa neljä vuotta, kunnes vaihtoi Cimone Modenaan. Hän palasi myöhemmin kotimaahan, jossa Murek voitti sekä liigan että cupin mestaruudet kaudella 2008–2009 Skra Bełchatówin joukkueessa.
Murek pelasi Puolan maajoukkueessa vuosina 2000–2009. Hän voitti urallaan MM-kilpailuista yhden mitalin, hopeaa vuonna 2006, ja EM-kisoissa samoin yhden mitalin, kultaa 2009. Murek oli Puolan joukkueessa vuoden 2004 olympiakisoissa, joissa maa putosi puolivälierissä. Hän oli mukana maajoukkueen kokoonpanossa maailmanliigassa yhdeksänä kautena ja oli viemässä joukkuetta välieriin saakka kausina 2005–2006 sekä 2007–2008.
Cynthia Weil

Cynthia Weil (toinen oikealta) vuonna 2012, seurassaan (vas.) Carole Bayer Sager, Carole King ja Barry Mann.
Cynthia Weil (18. lokakuuta 1940 New York, Yhdysvallat – 1. kesäkuuta 2023 Beverly Hills, Kalifornia, Yhdysvallat) oli yhdysvaltalainen lauluntekijä ja sanoittaja, joka muodosti yhdessä aviomiehensä, säveltäjä Barry Mannin kanssa 1960-luvun menestyksekkäimpiin kuuluvan lauluntekijäduon. Heidän tuotantoaan ovat muun muassa kappaleet ”Sometimes When We Touch”, ”We Gotta Get Out Of This Place” ja tiettävästi maailman eniten radiokanavilla esitetty kappale ”You've Lost That Lovin’ Feeling”. Vuonna 1987 Barry Mann ja Cynthia Weil valittiin Songwriters Hall of Fameen.
Cynthia Weil aloitti lauluntekijäuransa Frank Loesserin palveluksessa, kunnes sai työpaikan Don Kirshnerin Aldon Music -yhtiössä, joka toimi laulunkirjoittajien maineikkaassa Brill Buildingissä New Yorkin Broadwayllä. Siellä hän tapasi Barry Mannin, josta tuli hänen aviomiehensä ja pitkäaikainen työkumppani.
Kun monet muut 1960-luvun lauluntekijäparit kokivat suosionsa vähitellen hiipuvan, Mann–Weil-parivaljakon menestys jatkui aina 1990-luvulle saakka, jolloin he kirjoittivat muun muassa silloiselle poikayhtyeelle Hansonille menestysballadin ”I Will Come To You” (1997). Mann ja Weil hallitsivat monia eri popmusiikin tyylilajeja kevyestä teinipopista countryyn, souliin ja rhythm and bluesiin. He kirjoittivat myös elokuvamusiikkia, kuten Oscar- ja Golden Globe -ehdokkaana olleen sävelmän ”Somewhere Out There” piirroselokuvaan Fievel matkalla Amerikkaan (1986). He olivat Grammy-palkintoehdokkaina elokuvaan Riku kirjamaassa (1994) yhdessä James Hornerin kanssa tekemästään laulusta ”Whatever You Imagine”.
Tammikuussa 2004 Barry Mannin ja Cynthia Weilin tuotantoon pohjautuva musiikkishow They Wrote That? sai ensi-iltansa New Yorkissa. Barry Mann lauloi heidän kappaleitaan viisimiehisen yhtyeen säestyksellä, ja Cynthia Weil kertoi lauluesitysten välillä heidän yhteisestä urastaan. Maaliskuussa 2008 sai ensi-iltansa Mannin ja Weilin rockmusikaali, joka pohjautuu vuoden 1994 elokuvaan The Mask – naamio.
Suomalaislevytyksiä

Iris Rautio levytti 1965 Mannin ja Weilin kappaleen ”Home of the Brave” Börje Sundgrenin käännöksenä ”Miks hän ei olla saa niinkuin haluaa”. The Righteous Brothers -yhtyeen menestyskappaleen ”You've Lost That Lovin’ Feeling” (1964) suomensi Aarno Raninen nimellä ”Kaikki siitä kertoo”, ja kappaleen levytti ensin Raninen itse vuonna 1967 ja kolme vuotta myöhemmin Seija Simola. Pertti Reposen tekstin kappaleeseen ”Angelica” ovat levyttäneet Danny vuonna 1968 ja Topi Sorsakoski vuonna 1999. Kappale ”Saturday Night at the Movies” sai Raul Reimanin suomentamana ja Kirkan vuonna 1986 levyttämänä suomalaisen nimen ”Lauantai on yhtä rautaa”. Pave Maijanen levytti vuonna 1994 Hectorin suomennoksen kappaleesta ”We Gotta Get Out Of This Place” nimellä ”On täältä nyt päästävä pois”. Pauli Hanhiniemi on suomentanut Mann–Weil-kappaleen ”Don't Make My Baby Blue” nimellä ”Pidä huoli onnestaan”, ja sen on levyttänyt Pate Mustajärvi vuonna 1995.
Daniele Righi

| Daniele Righi |
| --- | --- |
 Daniele Righi vuoden 2007 ENECO Tourilla
Henkilötiedot
Koko nimi:  Daniele Righi
Syntynyt: 28. maaliskuuta 1976 (ikä 48)
Kansalaisuus:   Italia
Pyöräilijä
Pituus:  180 cm
Paino:  70 kg
Joukkue:  Lampre
Laji:  Maantiepyöräily
Rooli:  ajaja
Ura
Amatöörijoukkue(et)
2000-2002:  Alexia
Ammattilaisjoukkue(et)
2003-2012:  Lampre
 Tiedot päivitetty: 4. tammikuuta 2014 
Daniele Righi (s. 28. maaliskuuta 1976 Colle di Val d'Elsa) on italialainen maantiepyöräilijä. Hän edusti koko ammattilaisuransa, vuodet 2003–2012 Lampre-tallia. Hän ajoi useaan kertaan Ranskan, Italian ja Espanjan ympäriajon, mutta ei saavuttanut ammattilaisurallaan yhtään voittoa.
David Gray (jalkapalloilija)

David Gray (s. 4. toukokuuta 1988 Edinburgh, Skotlanti) on skotlantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja. Akademian ja reservijoukkueen pelaaja Gray teki debyyttinsä ykkösjoukkueessa 25. lokakuuta 2006 ottelussa Crewe Alexandraa vastaan.
Statistiikka

| 0 | 1 | 2 | 3 |
| --- | --- | --- | --- |

| Seura | Ottelut | Maalit | Kausi |
|  Manchester United | 1 | 0 | 2004 - |
Aiheesta muualla

Profiili Manchester Unitedin sivustolla (englanniksi)
Daniella Alonso

Daniella Alonso vuonna 2014.
Daniella Alonso (s. 22. syyskuuta 1978 New York) on yhdysvaltalainen näyttelijä, joka on esiintynyt muun muassa televisiosarjoissa Resident, Revolution, Tunteet pelissä ja Unelmien kentät. Filmirooleja hänellä on ollut esimerkiksi kauhuelokuvissa The Hills Have Eyes 2 (2007) ja Wrong Turn 2: Dead End (2007).
Vuonna 2019 Alonso alkoi näytellä Cristal Jenningsiä saippuasarjassa Dynastia. Cristalin edellinen esittäjä Ana Brenda Contreras lähti sarjasta toisen tuotantokauden jälkeen, ja Alonso palkattiin hänen tilalleen.
David Silva (kapverdeläinen jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Mendes da Silva
Syntymäaika: 10. marraskuuta 1986 (ikä 37)
Syntymäpaikka: Coimbra, Portugali
Pelipaikka: vasen laitalinkki
Pituus: 178 cm
Seura
Seura: Jaro
Pelinumero: 13
Junioriseurat
: Porto
Seurat
| Vuodet | Seura | O | (M) |
| 2005–2006 | Porto B | 19 | (3) |
| 2006–2008 | Tourizense | 48 | (4) |
| 2008–2009 | Lokomotiv Mezdra | 15 | (2) |
| 2009–2010 | TsSKA Sofia | 13 | (1) |
| 2010 | → Castellón (laina) | 10 | (0) |
| 2010–2012 | Kilmarnock | 45 | (4) |
| 2012–2013 | Olhanense | 18 | (1) |
| 2013–2014 | Kilmarnock | 3 | (0) |
| 2015 | Jaro | 10 | (0) |
| 2016 | Bangkok FC | 20 | (9) |
| 2016 | Songkhla United FC | - | (-) |
| Yhteensä | Yhteensä | 209 | (24) |
Maajoukkue
| 2012–2013 | Kap Verde | 6 | (0) |
 Seurajoukkueuran tilastot kattavat vain kansalliset sarjat, päivitetty 15. elokuuta 2017.  Maajoukkueuran tilastot päivitetty 28. elokuuta 2015.
David Mendes da Silva (s. 10. marraskuuta 1986 Coimbra, Portugali) on kapverdeläinen jalkapalloilija. Pelipaikaltaan hän on vasen laitalinkki. Silva edusti Suomessa kaudella 2015 pääsarjassa Veikkausliigassa pelannutta Jaroa.
Silva pelasi vuosina 2005–2008 Portugalin kolmanneksi korkeimmalla sarjatasolla edustaen Porton kakkosjoukkuetta ja Tourizensea. Vuosina 2008–2010 hän pelasi Bulgarian pääsarjassa A PFG:ssä – 15 ottelua Lokomotiv Mezdrassa ja 13 ottelua TsSKA Sofiassa. Osan kaudesta 2009–2010 Silva pelasi lainalla Espanjan Segunda Divisiónissa Castellónissa. Kaudet 2010–2011 ja 2011–2012 Silva pelasi Kilmarnockissa, jota hän edusti 45 Skotlannin Valioliigan ottelussa. Kaudella 2012–2013 hän pelasi portugalilaisessa Olhanensessa 13 Primeira Ligan ottelua. Kauden 2013–2014 ensimmäisen puoliskon Silva oli pelaamatta. Hän palasi tammikuussa 2014 Kilmarnockiin, jossa pelasi loppukauden aikana kolme liigapeliä. Kaudella 2014–2015 Silva ei pelannut missään.
Elokuussa 2015 Silva teki loppukauden kattavan sopimuksen Suomen pääsarjassa Veikkausliigassa pelaavan Jaron kanssa. Kaudella 2016 Silva siirtyi Tahimaahan ja edusti kaudella 2016 Bangkok DC:tä ja kaudella 2017 Songkhla United FC:tä.
Silva edusti vuosina 2012–2013 Kap Verden maajoukkuetta kuudessa A-maaottelussa.
Dancing Machine (kappale)

| ”Dancing Machine” The Jackson 5 |
| --- | --- | --- |

Saksan painoksen kansikuva
Singlen tiedot
 Albumilta: G.I.T.: Get It Together Dancing Machine
 Äänitetty : huhti–toukokuu 1973
 Julkaistu: 3. helmikuuta 1974
 Formaatti: 7" single
 Tuottaja(t): Hal Davis
 Tyylilaji: disco, funk
 Kesto: 03.30
 Levy-yhtiö: Motown
The Jackson 5:n muut singlet
| ”Get It Together” 1973 | ”Dancing Machine” 1974 | ”Whatever You Got I Want” 1974 |
Dancing Machine on The Jackson 5 -yhtyeen vuonna 1973 levyttämä kappale, joka julkaistiin singlenä helmikuussa 1974. Se oli yhtyeen ensimmäinen Top 10 -hitti Yhdysvalloissa sitten vuonna 1971 julkaistun "Sugar Daddy" -singlen. Singleä myytiin maailmanlaajuisesti yli kolme miljoonaa kappaletta ja se toi yhtyeelle toisen grammy-ehdokkuuden vuonna 1975. Kappale alun perin levyettiin G.I.T.: Get It Together -albumille. Kappale julkaistiin uudelleen miksattuna yhtyeen seuraavalla studioalbumilla Dancing Machine singlen menestyksen johdosta. Kappaletta esittäessään Michael Jackson popularisoi "robotti" -tanssiliikkeen.
Listasijoitus

| Lista (1974) | Korkein sijoitus |
| --- | --- |
Billboard Hot 100: 2
US Hot R&B/Hip-Hop Songs: 1
Daniele Resca

| Mitalit> Maa:   Italia.Miesten ammunta.MM-kilpailut  | Mitalit> Maa:   Italia.Miesten ammunta.MM-kilpailut  | Mitalit> Maa:   Italia.Miesten ammunta.MM-kilpailut  | Maa:   Italia> Miesten ammunta. |
| --- | --- | --- | --- |
|  Kultaa | Moskova 2017 | trap |  |
Daniele Resca (s. 21. elokuuta 1986) italialainen haulikkoampuja.
Resca on saavuttanut nuorten MM-kilpailuissa trapissa Zagrebissa 2006 joukkuekultaa ja henkilökohtaista pronssia, sekä Lonatossa 2005 joukkuehopeaa. Aikuisten tasolla Resca on saavuttanut maailmanmestaruuden Moskovassa 2017.
Daitō

| Daitō-shi (大東市) |
| --- | --- |
 Näkymä Daitōn kaupunkiin
 lippu
 Daitōn sijainti Osakan prefektuurissa.
 Koordinaatit: 34°43′N, 135°37′E 
Valtio:  Japani
Alue:  Kansai
Prefektuuri:  Osakan prefektuuri
Pinta-ala:  
 – Kokonaispinta-ala:  18,27 km²
Väkiluku (2013):  124 437
 – Väestötiheys:  6 811 as./km²
Infobox OKVirheellinen NIMI-arvo: 
Daitō (jap. 大東市, Daitō-shi) on kaupunki Osakan prefektuurissa Japanissa. Se sijaitsee prefektuurin itäosassa aivan Osakan kaupungin itäpuolella: lännessä se liittyy Osakan kaupunkialueeseen, idässä kohoavilla vuorilla on luonnonalueita ja Kongō-Ikoma-Kisenin puolikansallispuisto. Daitō rajautuu pohjoisessa Kadoman, Neyagawan ja Shijōnawaten kaupunkeihin, etelässä Higashiōsakan kaupunkiin. Sen pinta-ala on 18,27 neliökilometriä ja siellä on 124 437 asukasta (vuonna 2013).
Daitōn kaupunki perustettiin vuonna 1956 kahden maaseutukaupungin ja yhden kyläkunnan yhdistyessä. Tällöin kaupungissa oli noin 30 000 asukasta. Seuraavan kahden vuosikymmenen aikana sen väkiluku kasvoi nopeasti Osakan kaupunkialueen ja talouden laajetessa ja oli vuonna 1975 jo 111 000.
Daitōta palvelee JR Nishi-Nihonin Katamachi-linja (Gakkentoshi-linja).
Aiheesta muualla

Kuvia tai muita tiedostoja aiheesta Daitō Wikimedia Commonsissa
Daitōn kaupungin internetsivut (japaniksi) (englanniksi) (koreaksi) (kiinaksi)
Douglas Robinson

Douglas Robinson voi viitata:
Douglas Robinson (kriketinpelaaja) (1864–1937), brittiläinen kriketinpelaaja ja olympiamitalisti
Douglas Robinson (tutkija) (s. 1954), yhdysvaltalainen tutkija ja kääntäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Douglas Robinson”, voi hakea sivunnimihaulla, laajalla sivunnimihaulla tai tekstihaulla.
Dominic Sherwood

Dominic Sherwood vuonna 2015.
Dominic Anthony Sherwood (s. 6. helmikuuta 1990 Kent, Englanti) on englantilainen näyttelijä ja malli. Hän on tunnettu roolistaan Christian Ozerana elokuvassa Vampire Academy ja roolistaan Jace Waylandina sarjassa Shadowhunters. Hänen toinen silmä on puoliksi sininen ja ruskea.
Aiheesta muualla

Dominic Sherwood Internet Movie Databasessa. (englanniksi)
Dorka

Dorka (ven. Дорка) on Moskovan alueella sijaitseva, Volgan vesistöön kuuluva Gželkan vasemmanpuoleinen sivujoki. Gželka puolestaan on Moskvajoen vasen sivujoki.
Dorka on pienehkö 27 kilometrin pituinen joki, jonka valuma-alue on 144 neliökilometriä. Se virtaa Meštšoran alangon länsireunalla, Moskovan keskustasta noin 50 km kaakkoon, Moskovan pienen kehätien tienoilla. Jokimaisema on ihmisen muokkaama ja etenkin joen keskijuoksua luonnehtivat datša-asutukset. Seutu on kuuluisa venäläisestä gžel-keramiikkatyylistään.
Danielin luterilainen seurakunta

| Danielin luterilainen seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Itäinen rovastikunta (LHPK)
Perustettu:  2012
Jäseniä:  20 (2023)
Aiheesta muualla
Sivusto
Infobox OKNimi-testi OK: 
Danielin luterilainen seurakunta on Suomen evankelisluterilaisen lähetyshiippakunnan 2012 perustettu seurakunta Iisalmella. Sen taustalla on Suomen Luther-säätiön vuonna 2009 alkanut toiminta.
| Vuosi | Jäseniä | Huomautus |
| --- | --- | --- |
| 2012 | 11 |  |
| 2013 | 10 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 12 |  |
| 2015 | 15 |  |
| 2016 | 16 |  |
Cunomor

Cunomor tai Conomor oli historiallinen hallitsija, jonka alueet käsittivät osia Cornwallista ja Bretagnesta brittien muuttoliikkeiden aikana suurin piirtein vuosien 550 ja 560 välillä. Sittemmin hänestä tuli myös kirjallisuuden hahmo.
Historialliset lähteet

Cunomorin nimi on johdettu brittiläisestä nimestä Cunomāros, joka viittaa suurien koirien omistajaan. Koira eli cunes oli puolestaan yleinen kelttiläinen kenning eli kiertoilmaus sotureista.
Cunomor tunnetaan eri historiallisista lähteistä niin Britanniasta kuin nykyisestä Ranskatakain. Gregorius Toursilainen käyttää hänestä nimeä Chonomor teoksessaan Historia Francorum. Hänen mukaansa Cunomor oli yksi Bretagnen kreiveistä (comes). Gregoriuksen tarinassa Cunomor piilottaa erään Macliav-nimisen päällikön vihollisiltaan hautaamalla tämän tumulukseen väittäen tämän olevan kuollut, vaikka todellisuudessa hänellä oli henkireikä. Macliav oli Kaakkois-Bretagnessa sijainneen Bro-Uuerocin hallitsija Uuerocin (Waroch) isä. Uueroc tunnetaan kansanperinteessä myös Cunomorin vihollisena. Cunomor esiintyy myös Uurmonocin kirjoittamassa pyhän Paul Aurelianuksen kirjassa, jossa hän kertoo brittiläisestä kuninkaasta Marcus, joka tunnetaan myös nimellä Quonomorius. Cunomor esiintyy edelleen myös muita varhaisia pyhimyksiä, kuten Gildasia ja Samsonia käsittelevissä teoksissa.
Englannin kanaalin toisella puolella Cornwallissa lähellä Foweyta sijaitsee Castle Doren linnavuori. Paikalta tunnetaan 500-luvulla tehty kaiverrus, joka kuuluu seuraavasti: "[D]RVSTA / NVSHICIACIT / CVNO[M]ORIFILIVS". Teksti kuuluu mahdollisesti suomeksi "Tässä lepää Drustan, Cunomoruksen poika". Jos tekstiä tulkitaan oikein on mahdollista, että Drustan on kuningas Arthurin legendojen Tristanin historiallinen esikuva. Legendassaa esiintyy myös kuningas Mark, joka voidaan Uurmonocin maininnan muakisesti yhdistää puolestaan Cunomoriin.
Kirjallisuudessa

Cunomorista kehkeytyi Pyhän Cadocin kirjassa kuningas Arthurin kaltainen legendaarinen pahan kuninkaan hahmo. Albert Le Grandin 1600-luvun ranskalaisella kirjalla Vies des saints de la Bretagne armorique oli huomattava vaikutus sittempiin mainintoihin. Le Grand kuvailee Cunomoria sanoin "Comte de Cornoüaille, un meschant et vicieux Seigneur, nommé Comorre", eli suomeksi vapaasti kääntäen "Cornwallin kreivi, paha ja säälimätön herra, nimeltään Comorre". Le Grandin tarinassa Le Grand sieppaa ja murhaa Vannesin kreivi Guerocin tyttären Triphinen, jonka Pyhä Gildas sittemmin herättä takaisin henkiin.
Le Grandin tarinan bretoniksi kirjoitetussa muunnelmassa Buez ar zent esiintyy Comorren ja Triphinen poika Treveur. Treveur syntyy Triphinen henkiin herättämisen jälkeen. Comorre erotetaan kirkosta ja hän pakenee Menez Bren kukkuloille. 1800-luvulla kansantarinoita keränneen Émile Souvestren ritari Siniparta-tyylisessä tarinassa Comorre on Cornwallin jättiläiskuningas. Comorre on saanut ennustuksen, jonka mukaan hänen ensimmäinen poikansa murhaa hänet. Vainoharhaisena Comorre murhaa itse neljä ensimmäistä vaimoaan ennustuksen takia. Hänen uusi vaimona Triphine löytää aikaisempien vaimojen haudat ja päättää paeta. Comorre saa hänet lopulta kiinni ja hänet teloitetaan.- Gildas puuttuu jälleen peliin herättäen Triphinn kuolleista, jonka jälkeen Triphine synnyttää pojan. Poika puhuu heti syntyessään ja vaatii oikeutta. Comorren linna sortuu ja hän saa surmansa.
Colour Collection

| Colour Collection Rainbow |
| --- | --- | --- |

Kokoelmalevyn tiedot
 Äänitetty : 1975–1982
 Julkaistu: 20. marraskuuta 2006
 Formaatti: CD
 Tyylilaji: hard rock   progressiivinen rock   heavy metal
 Levy-yhtiö: Universal Music Group   Polydor Records
Rainbow’n muut julkaisut
| Live Kölner Sporthalle 25.9.1976 2006 | Colour Collection 2006 | The Collection 2006 |
Colour Collection on Rainbow’n marraskuussa 2006 julkaistu kokoelma-albumi.
Kappaleet

All Night Long – 3.53 (säv. Ritchie Blackmore, Roger Glover)
Catch the Rainbow – 6.38 (säv. Blackmore, Ronnie James Dio)
Since You Been Gone – 3.19 (säv. Russ Ballard)
I Surrender – 4.04 (säv. Ballard)
Stone Cold – 5.19 (säv. Blackmore, Glover, Joe Lynn Turner)
Kill the King – 4.30 (säv. Blackmore, Dio, Cozy Powell)
Stargazer – 8.28 (säv. Blackmore, Dio)
Starstruck – 4.08 (säv. Blackmore, Dio)
Sixteenth Century Greensleeves – 7.35 (säv. Blackmore, Dio)
Man on the Silver Mountain – 4.38 (säv. Blackmore, Dio)
Long Live Rock ’n’ Roll – 4.22 (säv. Blackmore, Dio)
Run with the Wolf – 3.42 (säv. Blackmore, Dio)
Lost in Hollywood – 4.54 (säv. Blackmore, Glover, Powell)
If You Don’t Like Rock ’n’ Roll – 2.38 (säv. Blackmore, Dio)
Miss Mistreated – 4.28 (säv. Blackmore, David Rosenthal, Joe Lynn Turner)
Death Alley Driver – 4.45 (säv. Blackmore, Turner)
Arvostelut

Allmusic () linkki
Rainbow
| --- | --- |
Studioalbumit:  Ritchie Blackmore's Rainbow ·  Rising ·  Long Live Rock 'n' Roll ·  Down to Earth ·  Difficult to Cure ·  Straight Between the Eyes ·   Bent Out of Shape ·  Stranger in Us All
EP:t:  Jealous Lover
Livealbumit:  On Stage ·  Finyl Vinyl ·  Live in Germany 1976 ·  Live in Munich 1977 ·  Live Kölner Sporthalle 25.9.1976 ·   Live Düsseldorf Philipshalle 27.9.76 ·  Live Nürnberg Messezentrum 28.9.1976
Kokoelmat:  The Best of Rainbow ·  The Very Best of Rainbow ·  20th Century Masters – The Millennium Collection: The Best of Rainbow ·   Classic Rainbow ·  Pot of Gold ·  All Night Long: An Introduction ·  Catch the Rainbow: The Anthology ·   Winning Combinations: Deep Purple and Rainbow ·  Colour Collection ·  The Collection
Videot ja DVD:t:  Live Between the Eyes/The Final Cut ·  Live in Munich 1977
Dorjpalamyn Narmandakh

| Mitalit> Maa:   Mongolia.Miesten judo. Olympialaiset  | Mitalit> Maa:   Mongolia.Miesten judo. Olympialaiset  | Mitalit> Maa:   Mongolia.Miesten judo. Olympialaiset  | Maa:   Mongolia> Miesten judo. |
| --- | --- | --- | --- |
|  Pronssia | Atlanta 1996 | 60 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Hồ Chí Minh 1996 | 60 kg |  |
|  Pronssia | Macao 1993 | 60 kg |  |
|  Pronssia | Osaka 2000 | 60 kg |  |
|  Pronssia | Ulan Bator 2001 | 60 kg |  |
Dorjpalamyn Narmandakh (mong. Доржпаламын Нармандах; s. 18. joulukuuta 1975 Darhan) on mongolialainen judoka ja olympiamitalisti. Hän voitti pronssia Atlantan olympialaisissa 1996 alle 60-kiloisten sarjassa. Narmandakh on voittanut neljä mitalia Aasian-mestaruuskilpailuissa vuosina 1993 – 2001.
Dominic Storey

Dominic Storey (s. 25. lokakuuta 1989 Auckland) on uusiseelantilainen moottoriurheilija. Hän aloitti uransa karting-sarjoissa. Vuonna 2006 hän kilpaili Formula BMW Asia-sarjassa sijoittuen viidenneksi. Vuonna 2007 Storey kilpaili Toyota Racing Series-sarjassa sijoittuen seitsemänneksi. Hän kilpaili myös kaksi kilpailua Formula BMW UK sarjassa. Vuonna 2008 Storey kilpaili Formula Renault-sarjassa. Seuraavana vuonna hän kilpaili Eurocup Formula Renault, Formula Renault 2.0 ja Britannian F3-sarjoissa. Vuonna 2011 Storey kilpaili neljä kilpailua GP3-sarjassa Addax-tallissa ja kaksi kilpailua Formula Renault 3.5-sarjassa.
GP3 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Addax Team | TURFEA 20 | TURSPR Kesk. | ESPFEA Kesk. | ESPSPR 27† | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | 0 | 37. |
Delfim Ribeiro Guedes

Delfim Ribeiro Guedes (2. toukokuuta 1908 Maria da Fé – 23. helmikuuta 1985) oli brasilialainen roomalaiskatolinen piispa. Hänet vihittiin papiksi 25. lokakuuta 1931 ja nimitettiin Leopoldinan hiippakunnan johtoon 26. kesäkuuta 1943. Piispaksi vihkiminen seurasi 3. lokakuuta. Pääkonsekraattorina toimi Octávio Augusto Chagas de Miranda, jota avustivat Lafayette Libânio ja Hugo Bressane de Araújo.
Ribeiro Guedes sai 23. heinäkuuta 1960 nimityksen São João del Rein piispaksi, jona hän toimi, kunnes erosi tehtävistään 7. joulukuuta 1983. Hän osallistui Vatikaanin toiseen kirkolliskokoukseen.
Dawid Jarzyński

Dawid Jarzyński (s. 24. joulukuuta 1984 Tychy) on puolalainen säveltäjä ja klarinetisti. Hänen orkesteri- ja kamarimusiikkiteoksiaan on esitetty Puolassa ja Sveitsissä.
Jarzyński opiskeli klarinetin- ja bassoklarinetin soittoa, kamarimusiikkia sekä sävellystä Zürichissä. Hänen sävellysopettajanaan oli Felix Baumann. Lisäksi hän osallistui Theo Brandmüllerin ja Adriana Hölszkyn mestarikursseille Saarbrückenissä vuonna 2006. Hän on saanut palkintoja ja tunnustuksia sekä säveltäjänä että klarinetistina. Klarinetistina hän on erikoistunut nykymusiikin tulkitsemiseen.
Jarzyńskin teosten joukossa on puhallinsoitinkokoonpanolle sävelletty Ostinato, josta hänet palkittiin kilpailussa Moskovassa vuonna 2003. Klarinetistina hän on julkaissut levytyksellä itsensä, Marcel Chyrzyńskin, Isang Yunin ja Paul Pattersonin teoksia.
Aiheesta muualla

Viralliset sivut (Arkistoitu – Internet Archive) (saksaksi), (englanniksi), (ranskaksi), (puolaksi)
Confession

| Confession Ill Niño |
| --- | --- | --- |

Studioalbumin tiedot
 Julkaistu: 8. lokakuuta 2003
 Tuottaja(t): Bob Marlette, Christian Machado, Ahrue Luster
 Tyylilaji: nu metal
 Kesto: 47.07
 Levy-yhtiö: Roadrunner
Ill Niñon muut julkaisut
| Revolution Revolución 2001 | Confession 2003 | One Nation Underground 2005 |
Singlet albumilta Confession
 ”How Can I Live” Julkaistu: syyskuu 2003  ”This Time’s for Real” Julkaistu: 2004  ”Cleansing” Julkaistu: 2005
Confession on Ill Niñon toinen studioalbumi joka julkaistiin vuonna 2003. Albumi vieraili sijalla #37 Billboard 200 -listalla myyden 27 863 kopiota ilmestymisviikollaan. Confession on yhtyeen parhaiten menestynyt albumi tähän päivään mennessä, myytyään kokonaisuudessaan lähes 500 000 kopiota joka ylsi kultalevyrajaan Yhdysvalloissa.
Levyn kappale "How Can I Live" on julkaistu myös Freddy vs. Jason -elokuvan soundtrackilla.
Kappaleet

Te Amo... I Hate You – 3.33
How Can I Live – 3.17
Two (Vaya Con Dios) – 3.23
Unframed – 3.23
Cleansing – 3.45
This Time’s for Real – 3.27
Lifeless... Life... – 2.47
Numb – 4.06
Have You Ever Felt? – 3.18
When It Cuts – 2.48
Letting Go – 3.18
All the Right Words – 4.08
Re-Birth – 2.54
How Can I Live – 3.11 (Espanjankielinen versio)